钦定古今图书集成/明伦汇编/氏族典/第282卷 > 汪奎
## 钦定古今图书集成/明伦汇编/氏族典/第282卷 > 汪奎

按《明外史汪奎传》：“奎字文灿，婺源人。成化初进士。为
秀水知县，擢御史。二十一年，帝以灾变求言，奎疏触
帝怒，未加谴。无何，有御史失仪，奎当面纠，退朝乃奏，
遂杖之于廷，出为夔州通判。孝宗立，量移叙州同知，
以荐擢成都知府，三迁广西左布政使。弘治十四年，
以右副都御史巡抚贵州。未浃岁，普安贼妇米鲁作”
乱，被劾致仕。久之卒。奎性简静，不苟取与，以“笃寔”见
称。